H ΕΡΜΗΝΕΙΑ ΚΑΙ ΠΑΡΑΛΛΑΓΗ ΤΗΣ ΜΟΥΣΙΚΗΣ ΤΕΧΝΗΣ

Ετέρα παραλλαγή της μουσικής τέχνης, σοφωτέρα και ακριβεστέρα εις άκρον, πονηθείσα δε και συνταχθείσα παρά Ιωάννου του Λάσκαρη· εναντία μεν της πρώτης και ουκ εναντία· εναντία γαρ προς τους μη ειδότας, ως γέγραπται, εις δε τους εντέχνως κατέχοντας αυτήν ακριβώς βεβαίωσις τε μάλλον και αναπλήρωσις και μεγίστη ηδύτης εντεύθεν αναφανείσα τη τέχνη και τα εν αυτής (sic) ιδιώματα σαφέστερα καταγγέλλουσα, αποδεικνύουσα δε άπασαν των τεσσάρων ήχων την υπόστασίν τε και κίνησιν και των τεσσάρων πλαγίων ήχων αυτών, εν τε αναβάσει και καταβάσει·

Παραλλαγή της μουσικής τέχνης, Ιωάννου του Λάσκαρη, 
αποδεικνύουσα την των ήχων υπόστασίν τε και κίνησιν εν τε αναβάσει και καταβάσει·

 εν μεν τη αναβάσει του ήχου εκ των πλαγίων διφώνους τε τριφώνους και τετραφώνους αποτελούσι και εις τους πλαγίους αυτών και υιούς καταλήγουσιν· εν δε τη καταβάσει αυτών εκ των κυρίων εις μέσους εκπίπτουσι και παραμέσους, εις πλαγίους τε και παραπλαγίους και εις αυτόν τον θεμέλιον καταλήγουσι·

γέγραπται γαρ ότι κύριοι ήχοι εισί τέσσαρες και τέσσαρες πλάγιοι· και  κύριοι μεν εισίν ο πρώτος, ο δεύτερος, ο τρίτος τε και ο τέταρτος· πλάγιοι δε ο πλάγιος του πρώτου, ο πλάγιος του δευτέρου, ο πλάγιος του τρίτου, ήγουν ο βαρύς, και ο πλάγιος του τετάρτου·

έχουσι δε οι κύριοι ήχοι και μέσους εν ταις κατιούσαις, ομοίως και οι πλάγιοι μέσους εν ταις ανιούσαις, ους λέγομεν διφώνους·
[ΜΕΣΟΙ ΚΥΡΙΩΝ]

ὁ μέσος γὰρ τοῦ πρώτου, ἐστὶν ὁ βαρύς. 
καὶ ὁ μέσος τοῦ δευτέρου, ὁ πλάγιος τοῦ τετάρτου. 
καὶ ὁ μέσος τοῦ τρίτου, ὁ πλάγιος τοῦ πρώτου. 
καὶ ὁ μέσος τοῦ τετάρτου, ὁ πλάγιος τοῦ δευτέρου. 

[ΔΙΦΩΝΟΙ ΠΛΑΓΙΩΝ]

ἔχουσι δὲ καὶ οἱ πλάγιοι ἦχοι ὡς προείπομεν, διφώνους ἐν ταῖς ἀνιούσαις. 
ὁ πλάγιος τοῦ πρώτου, ἔχει δίφωνον τὸν τρίτον. 
καὶ ὁ πλάγιος τοῦ δευτέρου, ἔχει δίφωνον τὸν τέταρτον. 
καὶ ὁ πλάγιος τοῦ τρίτου ἤγουν ὁ βαρύς, ἔχει δίφωνον τὸν πρῶτον. 
καὶ ὁ πλάγιος τοῦ τετάρτου, ἔχει δίφωνον τὸν δεύτερον.

Παραλλαγή της μουσικής τέχνης, Ιωάννου του Λάσκαρη, 

αποδεικνύουσα την των ήχων υπόστασίν τε και κίνησιν εν τε αναβάσει και καταβάσει·

